དམག་དཔོན་གསར་འཛུག་དང་རྒྱ་སྐྱེད་ལས་གཞན།ད་དུང་ལུགས་སྒྱུར་གྱི་ལས་སྒོ་གཞན་དག་ལ་ཡང་འགལ་རྐྱེན་ཅི་རིགས་ཕྲད་པ་སྟེ།བོད་ཀྱི་དམག་སྤྱི་ཆེ་བ་ཚ་རོང་ཟླ་བཟང་དགྲ་འདུལཞེས་པ་ལས།སྐུ་ཞབས་སྨོན་གྲོང་ལགས་ནས་ས་གཏེར་འདོན་འདྲེན་གནང་བའི་སྐབས་སུ།ལུང་བའི་ནང་ས་བཅུད་ཉམས་ཆག་འགྲོ་རྒྱུ་དང་།སྲུང་མ་འཁྲུག་རྒྱུ།ལུང་བར་མུ་གེ་ཡོང་རྒྱུ།མི་སེར་ལ་བརྡབ་གསིག་ཡོང་གི་ཡོད་ཚུལ་སོགས་ཀྱི་རྙོག་དྲ་མང་བོ་ཞིག་བྱུང་མཐར།མཐའ་མར་ས་གཏེར་ཡོད་པ་རྣམས་ཀྱང་སྒོ་རྒྱག་དགོས་བྱུང་བ་རེད།ཅེས་པ་ལྟར་དང་།དང་ཐོག་རྒྱལ་རྩེར་དབྱིན་ཡིག་སློབ་གྲྭ་བཙུགས་ཤིང་།སྐུ་དྲག་གི་ཕྲུ་གུ་སོགས་དེར་བསྐྱལ་ཏེ་སྦྱངས་འབྲས་ཀྱང་ལེགས་ན་ཡང་གདན་སའི་མཁན་པོ་དག་གིས་དེ་ཁྱབ་བརྡལ་དུ་སོང་ཚེ་བོད་མིའི་ལྟ་སྤྱོད་འགྱུར་རྒྱུ་དང་སངས་རྒྱས་བསྟན་པར་གནོད་སྐྱོན་ཆེན་པོ་ཡོང་བར་བསྙད་དེ་གཟིགས་རྒྱང་ཤིན་ཏུ་ཐུང་ངུས་མཐའ་གཅིག་ཏུ་ངོ་རྒོལ་བྱས་པ་དང་།དེ་མིན་ལུགས་སྒྱུར་ལ་མི་དགའ་བའི་སྐུ་དྲག་ཁག་གིས་ཀྱང་བཀག་འགོག་ཆེན་པོ་བྱས་པས་མཐའ་མཇུག་མཚམས་བཞག་དགོས་བྱུང་བའི་སྐོར་ཡང་གོང་གསལ་ཡིག་ཆ་དེ་ལས།སྐབས་དེའི་དབྱིན་ཇིའི་སྐད་ཡིག་དེ་བཞིན་འཛམ་གླིང་ནང་འགྲོ་རྒྱུག་ཆེ་ཤོས་ཤིག་ཡིན་པས།ལགས་ནས་དགེ་རྒན་གནང་སྟེ།ཁོང་གིས་གཞུང་སྒེར་གཉིས་ཀའི་ཁོངས་ནས་ཕྲུ་གུ་སྤྱང་གྲུང་འཛོམས་པ་སུམ་ཅུ་འདེམས་སྒྲུག་གིས།རྒྱལ་རྩེར་གཏོང་གནང་མཛད་ཀྱང་ལོ་ཤས་རྗེས་དགོན་པ་ཁག་དང་།རྩེ་ཤོད་གང་ས་ནས་གསར་བརྗེའི་ལས་འགུལ་ལ་མཐའ་གཅིག་ཏུ་ངོ་རྒོལ་བྱས་མཐར།སློབ་ཕྲུག་དེ་རྣམས་རང་སར་ཕྱིར་སློག་གནང་དགོས་བྱུང་བ་རེད།ཅེས་པ་ལྟར་རོ།།